กฎกระทรวงกฎกระทรวงคลังน้ำมันพ.ศ. ๒๕๕๖ อาศัยอำนาจตามความในมาตรา ๕ วรรคหนึ่งแห่งพระราชบัญญัติควบคุมน้ำมันเชื้อเพลิง พ.ศ. ๒๕๔๒ และมาตรา ๗ (๑) (๒) (๓) (๕)และ (๗) และวรรคสาม แห่งพระราชบัญญัติควบคุมน้ำมันเชื้อเพลิง พ.ศ. ๒๕๔๒ซึ่งแก้ไขเพิ่มเติมโดยพระราชบัญญัติควบคุมน้ำมันเชื้อเพลิง (ฉบับที่ ๒) พ.ศ. ๒๕๕๐อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา๒๙ ประกอบกับมาตรา ๓๓ มาตรา ๔๑ และมาตรา ๔๓ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงพลังงาน ออกกฎกระทรวงไว้ ดังต่อไปนี้ข้อ ๑[๑] กฎกระทรวงนี้ให้ใช้บังคับเมื่อพ้นกำหนดหนึ่งร้อยแปดสิบวันนับแต่วันประกาศในราชกิจจานุเบกษาเป็นต้นไปข้อ ๒ ในกฎกระทรวงนี้น้ำมัน หมายความว่าน้ำมันตามกฎกระทรวงว่าด้วยการกำหนดหลักเกณฑ์ วิธีการ และเงื่อนไขเกี่ยวกับการแจ้งการอนุญาต และอัตราค่าธรรมเนียมเกี่ยวกับการประกอบกิจการน้ำมันเชื้อเพลิงคลังน้ำมัน หมายความว่าคลังน้ำมันตามกฎกระทรวงว่าด้วยการกำหนดหลักเกณฑ์ วิธีการ และเงื่อนไขเกี่ยวกับการแจ้งการอนุญาต และอัตราค่าธรรมเนียมเกี่ยวกับการประกอบกิจการน้ำมันเชื้อเพลิงเขตคลังน้ำมัน หมายความว่าแนวเขตของคลังน้ำมันตามที่กำหนดในแผนผังบริเวณของคลังน้ำมันจุดวาบไฟ หมายความว่า อุณหภูมิณ จุดที่ไอของน้ำมันลุกเป็นเปลวไฟวาบขึ้นเมื่อสัมผัสกับเปลวไฟทดสอบแท่นจ่ายน้ำมัน หมายความว่าอาคารและวัสดุอุปกรณ์ที่ใช้ในการจ่ายน้ำมันให้กับรถขนส่งน้ำมันหรือรถไฟขนส่งน้ำมันรถขนส่งน้ำมัน หมายความว่ายานพาหนะขนส่งน้ำมันทางบกที่มีถังขนส่งน้ำมันตรึงไว้ด้านบนแต่ไม่หมายความรวมถึงรถไฟขนส่งน้ำมันรถไฟขนส่งน้ำมัน หมายความว่ายานพาหนะขนส่งน้ำมันทางบกที่เดินบนรางและมีถังขนส่งน้ำมันตรึงไว้ด้านบนสถานศึกษา หมายความว่าสถานศึกษาที่จัดการศึกษาในระบบที่เป็นการศึกษาขั้นพื้นฐานหรือการศึกษาระดับอุดมศึกษาตามกฎหมายว่าด้วยการศึกษาแห่งชาติศาสนสถาน หมายความว่าวัดตามกฎหมายว่าด้วยคณะสงฆ์ มัสยิดตามกฎหมายว่าด้วยการบริหารองค์กรศาสนาอิสลามวัดบาทหลวงตามกฎหมายว่าด้วยลักษณะฐานะของวัดบาทหลวงโรมันคาธอลิกในกรุงสยามตามกฎหมายหรือสถานที่ประกอบศาสนกิจในนิกายหรือศาสนาอื่นสถานพยาบาล หมายความว่าสถานพยาบาลประเภทที่รับผู้ป่วยไว้ค้างคืนตามกฎหมายว่าด้วยสถานพยาบาลโบราณสถาน หมายความว่าโบราณสถานตามกฎหมายว่าด้วยโบราณสถาน โบราณวัตถุ ศิลปวัตถุและพิพิธภัณฑสถานแห่งชาติทางสัญจร หมายความว่า ทางหลวงถนนสาธารณะ ทางสาธารณะ หรือถนนส่วนบุคคลทางแยก หมายความว่าทางสัญจรที่มีความกว้างของถนนตั้งแต่ ๑๒ เมตร ขึ้นไปและมีความยาวของถนนจากจุดตัดหรือจุดบรรจบตั้งแต่ ๒๐๐ เมตร ขึ้นไปความกว้างของถนน หมายความว่าระยะที่วัดจากเขตทางด้านหนึ่งไปยังเขตทางด้านตรงข้ามข้อ ๓ การวัดระยะห่างของถังเก็บน้ำมันหรือแท่นจ่ายน้ำมันให้วัดจากผนังถังเก็บน้ำมันหรือขอบแท่นจ่ายน้ำมัน แล้วแต่กรณีการวัดระยะห่างของอาคาร ให้วัดจากผนังหรือเสาอาคารการวัดระยะห่างตามวรรคหนึ่งและวรรคสอง ต้องวัดจากระยะที่ใกล้ที่สุดหมวด ๑ลักษณะของแผนผังและแบบก่อสร้าง ข้อ ๔ คลังน้ำมันต้องมีแผนผังโดยสังเขปแสดงตำแหน่งที่ตั้งของคลังน้ำมันพร้อมสิ่งก่อสร้างต่าง ๆ ที่อยู่รอบเขตคลังน้ำมันภายในระยะไม่น้อยกว่า ๕๐๐ เมตรในกรณีที่แผนผังตามวรรคหนึ่งไม่สามารถแสดงถึงที่ตั้งของคลังน้ำมันได้ให้จัดทำแผนผังในระยะที่ทำให้สามารถบ่งชี้ถึงที่ตั้งของคลังน้ำมันได้ข้อ ๕ คลังนํ้ามันต้องมีแผนผังบริเวณของคลังน้ำมันที่แสดงแนวเขตที่ดินเขตคลังน้ำมัน แท่นจ่ายน้ำมัน ถังเก็บน้ำมัน บริเวณที่ตั้งกระป๋องน้ำมันหรือถังน้ำมันเครื่องสูบน้ำมัน เครื่องสูบน้ำดับเพลิง แหล่งน้ำดับเพลิงตำแหน่งระบบบำบัดหรือแยกน้ำปนเปื้อนน้ำมัน เขื่อน กำแพง หรือบ่อเก็บกักน้ำมัน ท่อหรือรางระบายน้ำหลักและสิ่งก่อสร้างอื่น ๆ รวมถึงทางเข้าและทางออกสำหรับยานพาหนะการแสดงรายละเอียดตามวรรคหนึ่ง อย่างน้อยต้องแสดงระยะปลอดภัยต่าง ๆตามที่กำหนดในกฎกระทรวงนี้ข้อ ๖ แผนผังระบบท่อและสิ่งก่อสร้างต่างๆ ในเขตคลังน้ำมัน ให้แสดงแต่ละแผนผัง ดังต่อไปนี้(๑) แผนผังระบบท่อน้ำมันและอุปกรณ์(๒) แผนผังระบบท่อดับเพลิงและอุปกรณ์ แสดงตำแหน่งเครื่องสูบน้ำดับเพลิงแหล่งน้ำดับเพลิงที่เก็บสารเคมีสำหรับดับเพลิง เครื่องมือและอุปกรณ์ต่าง ๆที่ใช้ในการดับเพลิง และสถานีดับเพลิงข้อ ๗ ถังเก็บน้ำมันขนาดใหญ่ให้จัดทำตารางเพื่อแสดงขนาด ความสูง และปริมาณความจุของถัง ชนิดของหลังคาถังชนิดของน้ำมันหรือผลิตภัณฑ์ที่เก็บไว้ในถัง และอุปกรณ์ความปลอดภัยต่าง ๆ ที่ติดตั้งอยู่กับถังข้อ ๘ แบบก่อสร้างถังเก็บน้ำมันขนาดใหญ่ต้องแสดงรายละเอียดอย่างน้อย ดังต่อไปนี้(๑) แปลนส่วนบน แปลนส่วนล่าง แปลนฐานราก และอุปกรณ์ต่าง ๆที่ติดตั้งอยู่กับถัง(๒) รูปด้าน รูปตัด และรายละเอียดของฐานราก(๓) รายละเอียดการก่อสร้างและการติดตั้งถังข้อ ๙ แบบระบบท่อน้ำมันและอุปกรณ์ต้องแสดงรายละเอียดอย่างน้อย ดังต่อไปนี้(๑) จุดรับ จุดจ่าย ขนาดท่อ ลิ้นปิดเปิด และอุปกรณ์หลัก(๒) เครื่องสูบน้ำมันพร้อมระบุแรงดันและอัตราสูบของเครื่อง(๓) ฐานรองรับระบบท่อน้ำมันและอุปกรณ์ข้อ ๑๐ แบบระบบท่อดับเพลิงและอุปกรณ์ต้องแสดงรายละเอียดอย่างน้อย ดังต่อไปนี้(๑) ขนาดท่อ ลิ้นปิดเปิด และอุปกรณ์หลัก(๒) เครื่องสูบน้ำพร้อมระบุแรงดันและอัตราสูบของเครื่อง(๓) ฐานรองรับระบบท่อดับเพลิงและอุปกรณ์ข้อ ๑๑ แบบก่อสร้างอาคารแท่นจ่ายน้ำมันต้องแสดงรายละเอียดอย่างน้อย ดังต่อไปนี้(๑) แปลนพื้น แปลนฐานราก แปลนหลังคา และแปลนโครงสร้าง(๒) รูปด้านอย่างน้อยสองด้าน(๓) รูปตัดตามขวางและรูปตัดตามยาว(๔) รายละเอียดของโครงสร้าง(๕) รายละเอียดของระบบท่อน้ำมันและอุปกรณ์ที่ติดตั้งอยู่กับแท่นจ่ายน้ำมันข้อ ๑๒ แบบก่อสร้างระบบบำบัดหรือแยกน้ำปนเปื้อนน้ำมันต้องแสดงรายละเอียดอย่างน้อย ดังต่อไปนี้(๑) แปลนพื้นและแปลนฐานราก(๒) รูปตัดตามขวางและรูปตัดตามยาว(๓) รายละเอียดแสดงส่วนต่าง ๆ ของระบบบำบัดหรือแยกน้ำปนเปื้อนน้ำมันข้อ ๑๓ แบบก่อสร้างเขื่อนกำแพง หรือบ่อเก็บกักน้ำมัน ต้องแสดงรายละเอียดอย่างน้อย ดังต่อไปนี้(๑) แปลนพื้น(๒) รูปตัดตามขวางและรูปตัดตามยาว(๓) รายละเอียดการก่อสร้างในกรณีที่การก่อสร้างจำเป็นต้องมีฐานราก ให้แสดงแปลนฐานรากด้วยข้อ ๑๔ แบบก่อสร้างท่อหรือรางระบายน้ำต้องแสดงรายละเอียดอย่างน้อยดังต่อไปนี้(๑) แปลนพื้น(๒) รูปตัดตามขวางและรูปตัดตามยาว(๓) ฝาตะแกรงปิดรางระบายน้ำและบ่อพัก(๔) รายละเอียดแสดงส่วนต่าง ๆ ของท่อหรือรางระบายน้ำข้อ ๑๕ แบบก่อสร้างรั้วและประตูต้องแสดงรายละเอียดอย่างน้อยดังต่อไปนี้(๑) แปลนฐานราก รูปด้าน และรูปตัด(๒) รายละเอียดแสดงส่วนต่าง ๆ ของรั้วและประตูข้อ ๑๖ ในกรณีที่มีสิ่งก่อสร้างอื่นๆ ที่เกี่ยวข้องกับการรับหรือจ่ายน้ำมัน ให้แสดงแบบรายละเอียดสิ่งก่อสร้างนั้นด้วยข้อ ๑๗ แผนผังและแบบก่อสร้างให้ใช้มาตราส่วนดังต่อไปนี้(๑) แผนผังตามข้อ ๕ และข้อ ๖ ให้ใช้มาตราส่วนไม่เล็กกว่า ๑ ใน ๕๐๐เว้นแต่คลังน้ำมันที่มีการกลั่นน้ำมัน ให้ใช้มาตราส่วนไม่เล็กกว่า ๑ ใน ๒,๐๐๐ ทั้งนี้ ต้องแสดงรายละเอียดต่าง ๆ ให้สามารถตรวจสอบได้อย่างชัดเจน(๒) แบบก่อสร้างตามข้อ ๘ (๑) และ (๒) ข้อ ๑๑ (๑) (๒) และ (๓) ข้อ ๑๒(๑) และ (๒) และข้อ ๑๓ (๑) และ (๒) และวรรคสอง ให้ใช้มาตราส่วนไม่เล็กกว่า ๑ ใน๑๐๐ เว้นแต่คลังน้ำมันที่มีการกลั่นน้ำมัน แบบก่อสร้างตามข้อ ๘ (๑) และ (๒)ให้ใช้มาตราส่วนไม่เล็กกว่า ๑ ใน ๒๕๐ข้อ ๑๘ การก่อสร้างสิ่งก่อสร้างต่างๆ ภายในเขตคลังน้ำมัน ให้มีระยะความคลาดเคลื่อนจากแผนผังบริเวณที่ได้รับอนุญาตได้ไม่เกินร้อยละยี่สิบทั้งนี้ต้องไม่น้อยกว่าระยะปลอดภัยตามที่กำหนดในกฎกระทรวงนี้และสัดส่วนของสิ่งก่อสร้างต่าง ๆ เมื่อก่อสร้างแล้วเสร็จให้มีระยะความคลาดเคลื่อนจากแบบก่อสร้างที่ได้รับอนุญาตได้ไม่เกินร้อยละห้าข้อ ๑๙ คลังน้ำมันต้องแสดงรายการคำนวณความมั่นคงแข็งแรงระบบปลอดภัย และระบบควบคุมมลพิษของถังเก็บน้ำมัน แท่นจ่ายน้ำมัน เขื่อน กำแพงหรือบ่อเก็บกักน้ำมัน ระบบท่อน้ำมัน ระบบท่อดับเพลิงระบบบำบัดหรือแยกน้ำปนเปื้อนน้ำมัน ระบบอุปกรณ์นิรภัย ระบบไฟฟ้าระบบป้องกันอันตรายจากฟ้าผ่า หรือสิ่งก่อสร้างอื่น ๆ ภายในเขตคลังน้ำมันหมวด ๒ลักษณะและระยะปลอดภัยภายนอก ข้อ ๒๐ คลังน้ำมันต้องมีระยะปลอดภัยภายนอกดังต่อไปนี้(๑) ตั้งอยู่ในทำเลที่เหมาะสมและปลอดภัยแก่การขนส่งน้ำมัน(๒) ตั้งอยู่ห่างจากเขตพระราชฐานไม่น้อยกว่า ๑,๐๐๐ เมตร(๓) ตั้งอยู่ห่างจากเขตสถานศึกษา ศาสนสถาน สถานพยาบาลและโบราณสถานไม่น้อยกว่า ๒๐๐ เมตร(๔) ตั้งอยู่ห่างจากเขตสถานที่อื่นใดนอกจาก (๒) และ (๓)และในระยะห่างเท่าใด ให้เป็นไปตามที่รัฐมนตรีประกาศกำหนดในราชกิจจานุเบกษาการวัดระยะห่างระหว่างคลังน้ำมันกับเขตสถานที่ตามวรรคหนึ่ง ให้วัดจากผนังถังเก็บน้ำมันกับเขตสถานที่นั้นข้อ ๒๑ คลังน้ำมันเพื่อการจำหน่ายต้องมีลักษณะและระยะปลอดภัยภายนอกดังต่อไปนี้(๑)มีทางเข้าและทางออกสำหรับยานพาหนะเชื่อมต่อกับทางสัญจรที่มีความกว้างของถนนไม่น้อยกว่า๑๒ เมตร และต้องได้รับอนุญาตหรือได้รับความยินยอมให้ทำทางเชื่อมเพื่อใช้เป็นทางเข้าและทางออกสำหรับยานพาหนะจากเจ้าหน้าที่ซึ่งมีอำนาจอนุญาตหรือเจ้าของทางสัญจรดังกล่าวทั้งนี้ ทางเข้าและทางออกสำหรับยานพาหนะต้องมีความกว้างของถนนไม่น้อยกว่า๑๐ เมตร ขอบทางเลี้ยวเข้าและเลี้ยวออกต้องโค้งออก และมีรัศมีความโค้งไม่น้อยกว่า ๖เมตร เพื่อให้รถขนส่งน้ำมันเข้าออกได้โดยสะดวก ดังตัวอย่างภาพประกอบที่ ๑ท้ายกฎกระทรวงนี้(๒)จุดเริ่มต้นของทางเข้าและทางออกสำหรับยานพาหนะที่เชื่อมต่อกับทางสัญจรที่มีเกาะกลางทางระบายน้ำหรือกำแพงเพื่อแบ่งการจราจรเป็นสองทิศทาง ต้องห่างจากจุดเริ่มต้นของช่องเปิดของเกาะกลางทางระบายน้ำหรือกำแพงของทางสัญจรดังกล่าวไม่น้อยกว่า ๕๐ เมตร ดังตัวอย่างภาพประกอบที่ ๒ ท้ายกฎกระทรวงนี้(๓) จุดเริ่มต้นของทางเข้าและทางออกสำหรับยานพาหนะต้องไม่อยู่ตรงโค้งของทางสัญจรที่มีรัศมีความโค้งน้อยกว่า ๑,๐๐๐ เมตร และจะต้องห่างจากจุดเริ่มต้นของโค้งดังกล่าวไม่น้อยกว่า ๕๐ เมตร ดังตัวอย่างภาพประกอบที่๓ ท้ายกฎกระทรวงนี้(๔) จุดเริ่มต้นของทางเข้าและทางออกสำหรับยานพาหนะต้องห่างจากจุดเริ่มโค้งของทางแยกที่อยู่ฝั่งเดียวกันไม่น้อยกว่า ๕๐ เมตรดังตัวอย่างภาพประกอบที่ ๔ ท้ายกฎกระทรวงนี้(๕) จุดเริ่มต้นของทางเข้าและทางออกสำหรับยานพาหนะต้องไม่อยู่ตรงโค้งตั้งของทางสัญจรที่มีความลาดชันด้านใดด้านหนึ่งเกิน ๑ ต่อ ๒๕ขึ้นไป และต้องไม่อยู่บนทางสัญจร ที่มีความลาดชันเกิน ๑ ต่อ ๒๕ ขึ้นไปดังตัวอย่างภาพประกอบที่ ๕ ท้ายกฎกระทรวงนี้ในกรณีที่ทางสัญจรมีความลาดชันด้านใดด้านหนึ่งตั้งแต่ ๑ ต่อ ๕๐ ถึง ๑ต่อ ๒๕ จุดเริ่มต้นของทางเข้าและทางออกสำหรับยานพาหนะ ต้องไม่อยู่ตรงโค้งตั้งและต้องห่างจากจุดเริ่มต้นโค้งตั้งของทางสัญจรดังกล่าวไม่น้อยกว่า ๑๕๐ เมตรดังตัวอย่างภาพประกอบที่ ๖ ท้ายกฎกระทรวงนี้(๖) จุดเริ่มต้นของทางเข้าและทางออกสำหรับยานพาหนะต้องห่างจากจุดเริ่มต้นหรือจุดสิ้นสุดของเชิงลาดสะพานที่มีความลาดชันด้านใดด้านหนึ่งเกิน๑ ต่อ ๕๐ ที่อยู่ในเส้นทางเดียวกันไม่น้อยกว่า ๕๐ เมตร ดังตัวอย่างภาพประกอบที่ ๗ท้ายกฎกระทรวงนี้(๗) จุดเริ่มต้นหรือจุดสิ้นสุดของเชิงลาดสะพานให้วัดจากจุดเริ่มต้นหรือจุดสิ้นสุดของเชิงลาดของทางส่วนที่เชื่อมกับสะพานที่มีความลาดชันตั้งแต่๑ ต่อ ๕๐ ไม่น้อยกว่า ๕๐ เมตร หากมีความลาดชันไม่เกิน ๑ ต่อ ๕๐ ให้วัดจากคอสะพานดังตัวอย่างภาพประกอบที่ ๘ ท้ายกฎกระทรวงนี้คลังน้ำมันที่มีทางเข้าและทางออกสำหรับยานพาหนะที่ผ่านการพิจารณาด้านความปลอดภัยและได้รับอนุญาตให้เชื่อมทางตามกฎหมายว่าด้วยทางหลวงแล้วให้ได้รับการยกเว้นไม่ต้องปฏิบัติตามข้อกำหนดว่าด้วยระยะห่างระหว่างจุดเริ่มต้นของทางเข้าและทางออกสำหรับยานพาหนะที่เชื่อมต่อกับทางสัญจรและลักษณะของทางเข้าและทางออกสำหรับยานพาหนะตาม(๒) (๓) (๔) (๕) (๖) และ (๗)ข้อ ๒๒ คลังน้ำมันเพื่อการใช้เองต้องได้รับอนุญาตหรือได้รับความยินยอมให้ทำทางเชื่อมกับทางสัญจรเพื่อใช้เป็นทางเข้าและทางออกสำหรับยานพาหนะจากเจ้าหน้าที่ซึ่งมีอำนาจอนุญาตหรือเจ้าของทางสัญจรด้วยหมวด ๓ลักษณะและระยะปลอดภัยภายใน ข้อ ๒๓ การตั้งถังเก็บน้ำมันขนาดใหญ่เหนือพื้นดินต้องมีระยะปลอดภัยดังต่อไปนี้(๑) ระยะปลอดภัยโดยรอบถังที่เก็บน้ำมันชนิดไวไฟมาก ชนิดไวไฟปานกลางและชนิดไวไฟน้อยที่มีจุดวาบไฟไม่เกิน ๙๓ องศาเซลเซียสให้เป็นไปตามตารางดังต่อไปนี้รายละเอียดระยะปลอดภัยต่ำสุด (เมตร)ถังตามแนวตั้งถังตามแนวนอนก. ระยะห่างระหว่างถังกับเขตที่ดิน๓๐๓๐ข. ระยะห่างระหว่างถังกับอาคาร๒๐๒๐ค. ระยะห่างระหว่างถังกับถัง- ถังที่มีเส้นผ่าศูนย์กลางไม่เกิน ๑๐ เมตร ต้องมีระยะห่างไม่น้อยกว่า ๑/๒ ของเส้นผ่าศูนย์กลางของถังใบใหญ่- ถังที่มีเส้นผ่าศูนย์กลางเกิน ๑๐ เมตร ต้องมีระยะห่างไม่น้อยกว่า ๑/๒ ของเส้นผ่าศูนย์กลางของถังใบใหญ่ และต้องไม่น้อยกว่า ๑๐ เมตร แต่หากระยะห่างดังกล่าวเกิน ๑๕ เมตร จะใช้ระยะห่างไม่น้อยกว่า ๑๕ เมตร ก็ได้ไม่น้อยกว่า ๑/๓ ของผลบวกของเส้นผ่าศูนย์กลางของถังที่ติดกันง. ระยะห่างระหว่างถังกับขอบด้านในของเขื่อน กำแพง หรือบ่อเก็บกักน้ำมันไม่น้อยกว่า ๑/๒ ของความสูงของถังไม่น้อยกว่า ๑/๒ ของความสูงของถังจ. ระยะห่างระหว่างถังกับสันเขื่อนด้านนอก กรณีมีกลุ่มถังสองกลุ่มติดกัน๑๕๑๕ฉ. ระยะห่างระหว่างถังกับแท่นจ่ายน้ำมันไม่น้อยกว่าเส้นผ่าศูนย์กลางของถัง หรือถังใบใหญ่ในกรณีที่มีหลายถัง แต่ต้องไม่น้อยกว่า ๖ เมตร แต่หากระยะห่างดังกล่าวเกิน ๑๕ เมตร จะใช้ระยะห่างไม่น้อยกว่า ๑๕ เมตร ก็ได้ไม่น้อยกว่าเส้นผ่าศูนย์กลางของถัง หรือถังใบใหญ่ในกรณีที่มีหลายถัง แต่ต้องไม่น้อยกว่า ๖ เมตร แต่หากระยะห่างดังกล่าวเกิน ๑๕ เมตร จะใช้ระยะห่างไม่น้อยกว่า ๑๕ เมตร ก็ได้ช. ระยะห่างระหว่างสันเขื่อนด้านในกับเขตที่ดินหรือแหล่งจุดติดไฟถาวร๑๕๑๕ซ. ระยะห่างระหว่างถังกับส่วนของกระบวนการผลิตในโรงกลั่นน้ำมัน๓๐๓๐ฌ. ระยะห่างระหว่างจุดรับหรือจุดจ่ายน้ำมันกับอาคารเขตที่ดิน แหล่งจุดติดไฟถาวร หรือส่วนของกระบวนการผลิตในโรงกลั่นน้ำมัน๑๕๑๕หมายเหตุ ๑. ถังที่เก็บน้ำมันชนิดไวไฟน้อยที่มีจุดวาบไฟเกิน ๙๓ องศาเซลเซียส แต่ตั้งถังไว้ในกลุ่มเดียวกับถังในตาราง ให้มีระยะปลอดภัยตามตารางข้างต้น๒. อาคารตาม ข. ไม่รวมถึงอาคารโรงสูบน้ำมัน อาคารสถานีไฟฟ้าย่อย อาคารอุปกรณ์เครื่องวัดและอาคารอื่น ๆ ตามที่รัฐมนตรีประกาศกำหนดในราชกิจจานุเบกษา และอาคารเหล่านี้ต้องก่อสร้างด้วยวัสดุถาวรและทนไฟเป็นส่วนใหญ่ และต้องไม่ใช้เป็นอาคารสำนักงานหรือที่พักอาศัย๓. ระยะห่างระหว่างถังกับถังตาม ค. ในกรณีที่ถังตามแนวตั้งและถังตามแนวนอนอยู่ติดกันให้ใช้ระยะห่างมากที่สุดที่คำนวณได้เป็นเกณฑ์(๒) ระยะปลอดภัยโดยรอบถังที่เก็บน้ำมันชนิดไวไฟน้อยที่มีจุดวาบไฟเกิน๙๓ องศาเซลเซียส ให้เป็นไปตามตารางดังต่อไปนี้รายละเอียดระยะปลอดภัยต่ำสุด (เมตร)ก. ระยะห่างระหว่างถังกับเขตที่ดินข. ระยะห่างระหว่างถังกับอาคารค. ระยะห่างระหว่างถังกับถังง. ระยะห่างระหว่างถังกับขอบด้านนอกของเขื่อน กำแพง หรือบ่อเก็บกักน้ำมันจ. ระยะห่างระหว่างถังกับขอบด้านในของเขื่อน กำแพง หรือบ่อเก็บกักน้ำมันฉ. ระยะห่างระหว่างถังกับส่วนของกระบวนการผลิตในโรงกลั่นน้ำมัน๔.๕๐๔.๕๐๑.๕๐๓๑.๕๐๔.๕๐หมายเหตุ อาคารตาม ข. ไม่รวมถึงอาคารโรงสูบน้ำมัน อาคารสถานีไฟฟ้าย่อย อาคารอุปกรณ์เครื่องวัด และอาคารอื่น ๆ ตามที่รัฐมนตรีประกาศกำหนดในราชกิจจานุเบกษา และอาคารเหล่านี้ต้องก่อสร้างด้วยวัสดุถาวรและทนไฟเป็นส่วนใหญ่ และต้องไม่ใช้เป็นอาคารสำนักงานหรือที่พักอาศัย(๓)บริเวณถังหรือกลุ่มถังเก็บน้ำมันและแท่นจ่ายน้ำมันต้องทำรั้วล้อมรอบด้วยวัสดุที่แข็งแรงและไม่ติดไฟมีความสูงไม่น้อยกว่า ๓ เมตร และมีระยะห่างจากถังเก็บน้ำมันและแท่นจ่ายน้ำมันไม่น้อยกว่า๑๕ เมตร รั้วต้องมีประตูทำด้วยวัสดุที่แข็งแรงและไม่ติดไฟ(๔) ถังหรือกลุ่มถังเก็บน้ำมันต้องมีเขื่อน กำแพงหรือบ่อเก็บกักน้ำมันล้อมรอบ โดยเขื่อน กำแพงหรือบ่อเก็บกักน้ำมันต้องมีลักษณะดังต่อไปนี้(ก) มีขนาดพอที่จะเก็บน้ำมันของถังใบที่ใหญ่ที่สุดและมีความมั่นคงแข็งแรง(ข) มีความสูงไม่เกิน ๓ เมตร โดยวัดจากขอบบนสันเขื่อน กำแพงหรือบ่อเก็บกักน้ำมันด้านนอก เว้นแต่สภาพภูมิประเทศไม่เอื้ออำนวยจะมีความสูงเกิน ๓เมตร ก็ได้ แต่ต้องได้รับการตรวจสอบและเห็นชอบจากกรมธุรกิจพลังงาน(ค) ถังที่เก็บน้ำมันชนิดไวไฟมากที่ตั้งเป็นกลุ่มถังภายในเขื่อนกำแพง หรือบ่อเก็บกักน้ำมัน หากถังมีขนาดเส้นผ่าศูนย์กลางเกิน ๔๕ เมตรต้องทำเขื่อน กำแพง หรือบ่อเก็บกักน้ำมันย่อยซึ่งสูง ไม่น้อยกว่า ๐.๔๕ เมตรแต่ไม่เกิน ๓ เมตร เพื่อกั้นถังนั้น โดยมีปริมาณความจุไม่น้อยกว่าร้อยละสิบของปริมาณความจุของถังเก็บน้ำมันสำหรับถังที่มีขนาดเส้นผ่าศูนย์กลางไม่เกิน ๔๕ เมตร จะทำเขื่อนกำแพงหรือบ่อเก็บกักน้ำมันย่อยกั้นถังนั้นก็ได้(ง) กรณีที่เขื่อนเป็นเขื่อนดินที่มีความสูงมากกว่า ๐.๙๐ เมตรต้องมีส่วนบนเรียบและมีความกว้างไม่น้อยกว่า ๐.๖๐ เมตร(จ) พื้นภายในบริเวณเขื่อน กำแพงหรือบ่อเก็บกักน้ำมันต้องมีความลาดเอียงออกจากถังเก็บน้ำมันไม่น้อยกว่า ๑ ใน ๑๐๐ไปที่ผนังเขื่อน กำแพง หรือบ่อเก็บกักน้ำมัน หรือรางระบายน้ำ หากสภาพพื้นภายในบริเวณเขื่อนกำแพง หรือบ่อเก็บกักน้ำมันเป็นพื้นดิน ต้องทำการบดอัดดินให้มีความแน่นสม่ำเสมอไม่น้อยกว่าร้อยละเก้าสิบห้าModified Proctor Density(ฉ) ในกรณีที่สภาพภูมิประเทศไม่เอื้ออำนวยให้สามารถสร้างเขื่อน กำแพงหรือบ่อเก็บกักน้ำมันล้อมรอบถังเก็บน้ำมันได้ ให้สามารถสร้างเขื่อน กำแพงหรือบ่อเก็บกักน้ำมันห่างจากถังเก็บน้ำมันได้โดยการวางท่อหรือรางระบายน้ำมันโดยต้องได้รับความเห็นชอบจากกรมธุรกิจพลังงานและมีลักษณะ ดังต่อไปนี้๑)ท่อหรือรางระบายน้ำมันต้องออกแบบให้ระบายน้ำมันในอัตราไหลไม่น้อยกว่าอัตราไหลสูงสุดของเครื่องสูบน้ำมันที่สูบน้ำมันเข้าถังที่อยู่ในเขื่อนกำแพง หรือบ่อเก็บกักน้ำมันนั้น๒) ท่อหรือรางระบายน้ำมันต้องมีความลาดเอียงออกจากถังเก็บน้ำมันไม่น้อยกว่า๑ ใน ๑๐๐ เป็นระยะไม่น้อยกว่า ๑๕ เมตร๓) ขอบสันเขื่อน กำแพงหรือบ่อเก็บกักน้ำมันด้านในต้องห่างจากเขตที่ดินแหล่งจุดติดไฟถาวรหรือส่วนของกระบวนการผลิตในโรงกลั่นน้ำมันไม่น้อยกว่า ๑๕ เมตร๔) เขื่อน กำแพงหรือบ่อเก็บกักน้ำมันต้องสามารถเก็บกักน้ำมันไม่น้อยกว่าหนึ่งเท่าของปริมาตรของถังใบใหญ่ที่สุด(ช) การระบายน้ำออกจากเขื่อน กำแพงหรือบ่อเก็บกักน้ำมันไปสู่ระบบบำบัดหรือแยกน้ำปนเปื้อนน้ำมันต้องจัดให้มีลิ้นปิดเปิดที่มีขนาดเพียงพอต่อการระบายน้ำโดยแสดงรายละเอียดไว้ในแผนผังบริเวณและลิ้นปิดเปิดต้องปิดอยู่ตลอดเวลา จะเปิดเมื่อมีการระบายน้ำเท่านั้น(๕) การตั้งถังเก็บน้ำมัน หากตั้งเป็นกลุ่มถัง ให้ปฏิบัติดังต่อไปนี้(ก) ตั้งถังเก็บน้ำมันเป็นแถวไม่เกินสองแถวภายในกลุ่มถังและต้องมีถนนรวมไหล่ทางกว้างไม่น้อยกว่า ๖ เมตรเพื่อให้รถดับเพลิงเข้าไปดับเพลิงบริเวณถังเก็บน้ำมันในแถวที่สองได้(ข) กลุ่มถังเก็บน้ำมันชนิดหลังคาลอยหรือชนิดหลังคาลอยภายในกลุ่มถังหนึ่งให้มีปริมาณความจุรวมกันไม่เกิน ๑๒๐ ล้านลิตรเว้นแต่ในกลุ่มถังมีถังเก็บน้ำมันไม่เกินสามถัง ให้มีปริมาณความจุเพิ่มได้อีกไม่เกินหนึ่งเท่า(ค) กลุ่มถังเก็บน้ำมันชนิดหลังคาติดตายกลุ่มถังหนึ่งให้มีปริมาณความจุรวมกันไม่เกิน ๖๐ ล้านลิตรเว้นแต่ในกลุ่มถังมีถังเก็บน้ำมันไม่เกินสามถังให้มีปริมาณความจุเพิ่มได้อีกไม่เกินหนึ่งเท่า(ง) กลุ่มถังที่เก็บน้ำมันดิบ ห้ามมิให้เก็บร่วมกับถังที่เก็บน้ำมันชนิดอื่นๆ และหากถังใดถังหนึ่งมีปริมาณความจุเกิน ๖๐ ล้านลิตร ให้มีถังได้ไม่เกินสองถังการเก็บน้ำมันในกลุ่มถังตาม (ข) และ (ค) รวมกันในกลุ่มถังเดียวกันให้เก็บได้ตามหลักเกณฑ์ตาม (ค)ข้อ ๒๔ การตั้งถังเก็บน้ำมันใต้พื้นดินให้มีระยะห่างจากเขตคลังน้ำมันและอาคารไม่น้อยกว่า๓ เมตร และให้มีระยะห่างระหว่างถังกับถังไม่น้อยกว่า ๑ เมตรข้อ ๒๕ ภายในเขื่อนกำแพง หรือบ่อเก็บกักน้ำมันห้ามมิให้ติดตั้งเครื่องสูบน้ำมันที่ใช้สำหรับรับหรือจ่ายน้ำมันจุดรับหรือจุดจ่ายน้ำมัน และห้ามมิให้เก็บวัสดุหรืออุปกรณ์ใด ๆข้อ ๒๖ ให้ติดตั้งสะพานข้ามแนวท่อหรือเขื่อนหรือกำแพงเก็บกักน้ำมัน ในกรณีดังต่อไปนี้(๑) ท่อที่มีความสูงเกิน ๐.๕๐ เมตร(๒) เขื่อนหรือกำแพงเก็บกักน้ำมันที่มีความสูงเกิน ๐.๙๐ เมตร(๓) เขื่อนดินที่มีความสูงเกิน ๒ เมตรสะพานตามวรรคหนึ่ง ต้องมีความมั่นคงแข็งแรงใช้วัสดุที่แข็งแรงและไม่ติดไฟ โดยติดตั้งอย่างน้อยสองจุดในตำแหน่งตรงข้ามกันและตั้งอยู่ใกล้กับหัวจ่ายนํ้าดับเพลิงให้ติดตั้งบันไดขึ้นลงบ่อเก็บกักน้ำมันโดยมีลักษณะเช่นเดียวกับการติดตั้งสะพานตามวรรคสองข้อ ๒๗ ภายในกลุ่มถังเก็บน้ำมันหากมีการเก็บผลิตภัณฑ์อื่น ๆจะต้องปฏิบัติตามกฎหมายว่าด้วยการควบคุมน้ำมันเชื้อเพลิงด้วยข้อ ๒๘ ห้ามมิให้ติดตั้งถังเก็บน้ำมันขนาดใหญ่ไว้ในอาคารเว้นแต่ถังที่ใช้เก็บน้ำมันชนิดไวไฟน้อยที่มีจุดวาบไฟเกิน ๙๓ องศาเซลเซียสให้เก็บไว้ในอาคารได้แต่ต้องได้รับความเห็นชอบจากกรมธุรกิจพลังงานข้อ ๒๙ การตั้งกระป๋องน้ำมัน ถังน้ำมันหรือถังเก็บน้ำมันขนาดเล็กในเขตคลังน้ำมันต้องเป็นไปตามหลักเกณฑ์ดังต่อไปนี้(๑) ห้ามมิให้เก็บน้ำมันชนิดไวไฟมากไว้ในอาคาร(๒)การเก็บน้ำมันชนิดไวไฟปานกลางหรือชนิดไวไฟน้อยไว้ในอาคารเก็บน้ำมัน ให้ปฏิบัติ ดังต่อไปนี้(ก) อาคารเก็บน้ำมันต้องมีความสูงไม่เกินสองชั้นก่อสร้างด้วยวัสดุถาวรและทนไฟเป็นส่วนใหญ่ในกรณีที่เป็นอาคารไม่มีผนังอาคารต้องห่างจากเขตคลังน้ำมัน อาคารเก็บน้ำมันอื่น หรืออาคารอื่น ๆ ไม่น้อยกว่า๑๕ เมตร ในกรณีที่เป็นอาคารมีผนัง ต้องมีประตูเข้าออกเป็นชนิดที่มีอุปกรณ์ให้ประตูปิดเองโดยอัตโนมัติทั้งนี้ระยะเวลาทนไฟของผนังอาคารและประตูตลอดจนระยะปลอดภัยของอาคารให้เป็นไปตามที่กำหนดในตารางดังต่อไปนี้ชนิดของน้ำมันระยะเวลาทนไฟของผนังอาคารระยะเวลาทนไฟของประตูระยะปลอดภัยของอาคารเก็บน้ำมันกับเขตคลังน้ำมันอาคารเก็บน้ำมันอื่นหรืออาคารอื่น ๆชนิดไวไฟปานกลางไม่น้อยกว่า ๔ ชั่วโมงไม่น้อยกว่า ๓ ชั่วโมงไม่น้อยกว่า ๓ เมตรชนิดไวไฟน้อยไม่น้อยกว่า ๒ ชั่วโมงไม่น้อยกว่า ๑ ชั่วโมง๓๐ นาทีไม่น้อยกว่า ๓ เมตร(ข) อาคารเก็บน้ำมันต้องมีความมั่นคงแข็งแรงเพียงพอที่จะรับน้ำหนักบรรทุกในอัตราสูงสุดรวมทั้งน้ำหนักอื่น ๆ ที่อาจจะกระทำต่ออาคารเก็บน้ำมันได้โดยปลอดภัย(ค) บริเวณที่ตั้งกระป๋องน้ำมันหรือถังน้ำมันต้องมีขอบกั้นล้อมรอบสูงไม่น้อยกว่า ๐.๑๐ เมตร เพื่อป้องกันมิให้นํ้ามันรั่วไหลและต้องจัดให้มีการระบายน้ำออกอย่างเพียงพอ(ง) การตั้งกระป๋องน้ำมัน ถังน้ำมันหรือถังเก็บน้ำมันขนาดเล็กไว้ในอาคารเก็บน้ำมันที่ไม่ใช่อาคารเก็บน้ำมันโดยเฉพาะตาม(จ) และ (ฉ) ให้เป็นไปตามตารางดังต่อไปนี้การตั้งกระป๋องน้ำมันหรือถังน้ำมันชนิดของน้ำมันปริมาณน้ำมันแต่ละกลุ่มภาชนะบรรจุน้ำมัน(ลิตร)ปริมาณน้ำมันรวม(ลิตร)ระยะปลอดภัยวัดจากผิวภาชนะ (เมตร)ระยะห่างจากเขตคลังน้ำมันอาคารเก็บน้ำมันอื่น หรืออาคารอื่น ๆระยะห่างระหว่างกลุ่มกับกลุ่มภาชนะบรรจุน้ำมันระยะห่างระหว่างกลุ่มภาชนะบรรจุน้ำมันกับอาคารเก็บน้ำมันระยะห่างจากคานหรือเพดานความสูงของการตั้งชนิดไวไฟปานกลางไม่เกิน๓๘,๐๐๐ไม่เกิน๑๐๐,๐๐๐ไม่น้อยกว่า๗.๕๐ไม่น้อยกว่า๑.๒๐ไม่น้อยกว่า๒.๔๐ไม่น้อยกว่า๐.๙๐ไม่เกิน๓ชนิดไวไฟน้อยไม่เกิน๕๗,๐๐๐ไม่เกิน๒๐๐,๐๐๐ไม่น้อยกว่า๓ไม่น้อยกว่า๑.๒๐ไม่น้อยกว่า๒.๔๐ไม่น้อยกว่า๐.๙๐ไม่เกิน๖การตั้งถังเก็บน้ำมันขนาดเล็กชนิดของน้ำมันปริมาณน้ำมันแต่ละกลุ่มภาชนะบรรจุน้ำมัน(ลิตร)ปริมาณน้ำมันรวม(ลิตร)ระยะปลอดภัยวัดจากผิวภาชนะ (เมตร)ระยะห่างจากเขตคลังน้ำมันอาคารเก็บน้ำมันอื่น หรืออาคารอื่น ๆระยะห่างระหว่างกลุ่มกับกลุ่มภาชนะบรรจุน้ำมันระยะห่างระหว่างกลุ่มภาชนะบรรจุน้ำมันกับอาคารเก็บน้ำมันระยะห่างจากคานหรือเพดานความสูงของการตั้งชนิดไวไฟปานกลางไม่เกิน๑๕๐,๐๐๐ไม่เกิน๓๐๐,๐๐๐ไม่น้อยกว่า๗.๕๐ไม่น้อยกว่า๑.๒๐ไม่น้อยกว่า๒.๔๐ไม่น้อยกว่า๐.๙๐ไม่เกิน๔ชนิดไวไฟน้อยไม่เกิน๒๐๐,๐๐๐ไม่เกิน๓๘๐,๐๐๐ไม่น้อยกว่า๓ไม่น้อยกว่า๑.๒๐ไม่น้อยกว่า๒.๔๐ไม่น้อยกว่า๐.๙๐ไม่เกิน๔(จ) การตั้งกระป๋องน้ำมัน ถังน้ำมันหรือถังเก็บน้ำมันขนาดเล็กไว้ในอาคารเก็บน้ำมันโดยเฉพาะให้เป็นไปตามตารางใน (ง)แต่ไม่จำกัดปริมาณน้ำมันรวม(ฉ)อาคารเก็บน้ำมันโดยเฉพาะที่มีระบบดับเพลิงตามมาตรฐานที่รัฐมนตรีประกาศกำหนดในราชกิจจานุเบกษาการตั้งกระป๋องน้ำมัน ถังน้ำมันหรือถังเก็บน้ำมันขนาดเล็กไว้ในอาคารดังกล่าวให้เป็นไปตามหลักเกณฑ์ที่รัฐมนตรีประกาศกำหนดในราชกิจจานุเบกษา(๓) การเก็บน้ำมันชนิดไวไฟมาก ชนิดไวไฟปานกลางหรือชนิดไวไฟน้อยไว้นอกอาคารให้เป็นไปตามตารางดังต่อไปนี้ชนิดของน้ำมันภาชนะบรรจุน้ำมันปริมาณน้ำมันแต่ละกลุ่มภาชนะบรรจุน้ำมัน(ลิตร)ระยะปลอดภัยวัดจากผิวภาชนะ (เมตร)ระยะห่างจากเขตคลังน้ำมันอาคารเก็บน้ำมันอื่น หรืออาคารอื่น ๆระยะห่างระหว่างกลุ่มกับกลุ่มภาชนะบรรจุน้ำมันความยาวกลุ่มภาชนะบรรจุน้ำมันระยะห่างจากคานหรือเพดานความสูงของการตั้งชนิดไวไฟมากถังน้ำมันไม่เกิน๔,๐๐๐ไม่น้อยกว่า๒๐ไม่น้อยกว่า๑.๕๐ไม่เกิน๖๐ไม่น้อยกว่า๐.๙๐ไม่เกิน๓ถังเก็บน้ำมันขนาดเล็กไม่เกิน๑๕,๐๐๐ไม่น้อยกว่า๒๐ไม่น้อยกว่า๑.๕๐ไม่เกิน๖๐ไม่น้อยกว่า๐.๙๐ไม่เกิน๔ชนิดไวไฟปานกลางกระป๋องน้ำมันหรือถังน้ำมันไม่เกิน๓๓,๐๐๐ไม่น้อยกว่า๗.๕๐ไม่น้อยกว่า๑.๕๐ไม่เกิน๖๐ไม่น้อยกว่า๐.๙๐ไม่เกิน๔ถังเก็บน้ำมันขนาดเล็กไม่เกิน๖๖,๐๐๐ไม่น้อยกว่า๗.๕๐ไม่น้อยกว่า๑.๕๐ไม่เกิน๖๐ไม่น้อยกว่า๐.๙๐ไม่เกิน๓ชนิดไวไฟน้อยกระป๋องน้ำมันหรือถังน้ำมันไม่เกิน๘๓,๐๐๐ไม่น้อยกว่า๓ไม่น้อยกว่า๑.๕๐ไม่เกิน๖๐ไม่น้อยกว่า๐.๙๐ไม่เกิน๕ถังเก็บน้ำมันขนาดเล็กไม่เกิน๑๗๐,๐๐๐ไม่น้อยกว่า๓ไม่น้อยกว่า๑.๕๐ไม่เกิน๖๐ไม่น้อยกว่า๐.๙๐ไม่เกิน๔(๔) การเก็บน้ำมันหลายชนิดไว้ภายในอาคารเก็บน้ำมันเดียวกันหรือในกลุ่มเดียวกัน ในกรณีตั้งอยู่นอกอาคารปริมาณการจัดเก็บและระยะปลอดภัยให้ปฏิบัติตามหลักเกณฑ์ของน้ำมันชนิดที่ไวไฟสูงกว่า(๕) บริเวณที่ตั้งกระป๋องน้ำมัน ถังน้ำมันหรือถังเก็บน้ำมันขนาดเล็กไว้นอกอาคาร ต้องมีขอบกั้นล้อมรอบสูงไม่น้อยกว่า ๐.๑๐เมตร เพื่อป้องกันมิให้น้ำมันรั่วไหล และต้องจัดให้มีการระบายน้ำออกอย่างเพียงพอหมวด ๔ถังเก็บน้ำมันและอุปกรณ์ ข้อ ๓๐ ถังเก็บน้ำมันต้องมีลักษณะดังต่อไปนี้(๑) ตัวถังต้องทำด้วยเหล็ก(๒)แผ่นเหล็กและเหล็กโครงสร้างที่นำมาใช้สร้างถังต้องได้รับการรับรองว่าได้มาตรฐานสากล(๓) แผ่นเหล็กผนังถังต้องมีค่าความเค้นคราก (yield stress) ไม่น้อยกว่า ๒๐๖ นิวตันต่อตารางมิลลิเมตร(๔) ค่าความถ่วงจำเพาะของน้ำมันที่ใช้ในการออกแบบต้องไม่น้อยกว่าหนึ่งแต่ถ้าค่าความถ่วงจำเพาะมากกว่าหนึ่งจะต้องใช้ค่าความถ่วงจำเพาะที่แท้จริงในการคำนวณออกแบบถังเก็บน้ำมันที่ทำด้วยวัสดุอื่นต้องมีมาตรฐานตามที่รัฐมนตรีประกาศกำหนดในราชกิจจานุเบกษาข้อ ๓๑ ถังเก็บน้ำมันขนาดใหญ่ต้องมีลักษณะดังต่อไปนี้(๑) มีลักษณะตามข้อ ๓๐(๒)ฐานรองรับถังต้องมีความมั่นคงแข็งแรงเพียงพอที่จะรับน้ำหนักของตัวถังและน้ำหนักบรรจุในอัตราสูงสุดรวมทั้งน้ำหนักอื่น ๆ ที่อาจจะกระทำต่อตัวถังนั้นได้โดยปลอดภัย(๓) ถังที่มีปริมาณความจุตั้งแต่ ๑๐๐,๐๐๐ ลิตร ขึ้นไปต้องแสดงผลสำรวจคุณสมบัติของดินในบริเวณที่ก่อสร้างถังไม่น้อยกว่าสองจุดเพื่อประกอบการคำนวณความมั่นคงแข็งแรงของฐานรากรองรับถัง(๔)ต้องแสดงข้อมูลทางวิศวกรรมให้สามารถตรวจสอบได้ว่าจะไม่เกิดความเสียหายต่อถังในกรณีที่มีการรับหรือจ่ายน้ำมันเข้าหรือออกจากถังหรือมีการเปลี่ยนแปลงอุณหภูมิภายในถัง(๕) ท่อระบายอากาศของถังต้องออกแบบให้มีความดันไม่เกิน ๗.๕ มิลลิบาร์และความดันสุญญากาศไม่เกิน ๒.๕ มิลลิบาร์ถังเก็บผลิตภัณฑ์อื่นที่ไม่ใช่น้ำมันหากจะนำมาใช้เป็นถังเก็บน้ำมันขนาดใหญ่ ต้องทำการทดสอบและตรวจสอบตามมาตรฐานที่รัฐมนตรีประกาศกำหนดในราชกิจจานุเบกษาข้อ ๓๒ ถังเก็บน้ำมันขนาดใหญ่ตามแนวตั้งให้ระบุข้อความเกี่ยวกับเส้นผ่าศูนย์กลางของถัง ความสูง ความกว้าง ความยาวของถังประเภทหรือชนิดของผลิตภัณฑ์ ปริมาณความจุของน้ำมันที่ได้รับอนุญาต วัน เดือน ปีที่ได้รับอนุญาตครั้งล่าสุด และการทดสอบถังครั้งล่าสุดโดยข้อความนั้นมีขนาดตัวอักษรหรือเครื่องหมายที่เห็นได้ชัดเจนและอ่านได้ง่ายในระยะ๒๕ เมตร ไว้ที่ด้านข้างของผนังถังด้านนอกอย่างน้อยหนึ่งด้านข้อ ๓๓ ถังเก็บน้ำมันขนาดใหญ่ให้บรรจุน้ำมันได้ไม่เกินร้อยละเก้าสิบของปริมาตรถังข้อ ๓๔ เพื่อประโยชน์ในการพิจารณาคลังน้ำมันการวัดปริมาณน้ำมันในถังเก็บน้ำมันขนาดใหญ่ให้ถือตามปริมาตรถังไม่ว่าจะมีน้ำมันอยู่ปริมาณเท่าใดก็ตามข้อ ๓๕ ถังเก็บน้ำมันขนาดใหญ่ต้องติดตั้งอุปกรณ์เตือนภัยเพื่อป้องกันน้ำมันล้นถังข้อ ๓๖ การออกแบบการประกอบ และการติดตั้งถังเก็บน้ำมันให้เป็นไปตามวิธีการที่รัฐมนตรีประกาศกำหนดในราชกิจจานุเบกษาข้อ ๓๗ ในกรณีพื้นที่ใดอยู่ในเขตที่อาจได้รับแรงสั่นสะเทือนของแผ่นดินไหวตามกฎหมายว่าด้วยการควบคุมอาคารการออกแบบสิ่งก่อสร้างถังเก็บน้ำมันขนาดใหญ่ที่มีปริมาณความจุเกิน ๑๐๐,๐๐๐ ลิตร ต้องปฏิบัติตามกฎหมายว่าด้วยการควบคุมอาคารด้วยข้อ ๓๘ ถังเก็บน้ำมันจะต้องทำการทดสอบและตรวจสอบก่อนการใช้งานและเมื่อใช้งานครบหนึ่งปีและสิบห้าปีการทดสอบและตรวจสอบก่อนการใช้งานให้เป็นไปตามวิธีการที่รัฐมนตรีประกาศกำหนดในราชกิจจานุเบกษาการทดสอบและตรวจสอบเมื่อใช้งานครบหนึ่งปีและสิบห้าปีให้เป็นไปตามวิธีการที่กำหนดในกฎกระทรวงว่าด้วยการซ่อมบำรุงถังเก็บน้ำมันและถังขนส่งน้ำมันข้อ ๓๙ ผู้ประกอบกิจการควบคุมต้องยื่นรายละเอียดของอุปกรณ์เกี่ยวกับลิ้นปิดเปิดระบบอุปกรณ์สำหรับดับเพลิง และอุปกรณ์นิรภัยต่าง ๆ ที่ติดตั้งไว้กับถังเก็บน้ำมันขนาดใหญ่ให้กรมธุรกิจพลังงานพิจารณาอนุญาตก่อนเก็บน้ำมันการตรวจสอบภายหลังการติดตั้งอุปกรณ์ตามวรรคหนึ่งต้องดำเนินการโดยผู้ประกอบวิชาชีพวิศวกรรมควบคุมตั้งแต่ระดับสามัญวิศวกรขึ้นไปตามกฎหมายว่าด้วยวิศวกรอย่างน้อยปีละหนึ่งครั้งและผู้ประกอบกิจการควบคุมต้องเก็บรายงานการตรวจสอบไว้เป็นระยะเวลาหนึ่งปีให้กรมธุรกิจพลังงานสามารถเรียกตรวจสอบได้ข้อ ๔๐ การทดสอบและตรวจสอบถังเก็บน้ำมันต้องดำเนินการโดยผู้ทดสอบและตรวจสอบตามกฎกระทรวงว่าด้วยการกำหนดคุณสมบัติของผู้ทดสอบและตรวจสอบน้ำมันและผู้ปฏิบัติงานเกี่ยวกับการทดสอบและตรวจสอบน้ำมัน และหลักเกณฑ์ วิธีการและเงื่อนไขในการทดสอบและตรวจสอบน้ำมันโดยผู้ประกอบกิจการควบคุมต้องเก็บรักษาบันทึกผลการทดสอบและตรวจสอบไว้ให้กรมธุรกิจพลังงานสามารถเรียกตรวจสอบได้เป็นระยะเวลาหนึ่งปีในกรณีที่ยังไม่มีผู้ทดสอบและตรวจสอบตามวรรคหนึ่งให้ทำการทดสอบและตรวจสอบโดยผู้ประกอบกิจการควบคุมซึ่งอยู่ในการควบคุมของพนักงานเจ้าหน้าที่หมวด ๕ระบบท่อน้ำมันและอุปกรณ์ ข้อ ๔๑ ระบบท่อน้ำมันและอุปกรณ์ที่ใช้กับถังเก็บน้ำมันต้องมีลักษณะและวิธีการติดตั้งดังต่อไปนี้(๑) ต้องออกแบบและก่อสร้างให้สามารถรับแรงและน้ำหนักต่าง ๆที่มากระทำต่อระบบท่อได้โดยปลอดภัย(๒) ท่อที่นำมาใช้ในระบบท่อน้ำมันต้องทำด้วยเหล็กกล้าหรือทำด้วยวัสดุอื่นที่มีมาตรฐานเทียบเท่าตามที่รัฐมนตรีประกาศกำหนดในราชกิจจานุเบกษา(๓) ระบบท่อน้ำมันที่ต่อกับเครื่องสูบน้ำมันต้องจัดให้มีลิ้นปิดเปิดสำหรับท่อทางเข้าและท่อทางออกจากเครื่องสูบน้ำมันเพื่อหยุดการสูบน้ำมันในกรณีฉุกเฉิน(๔) การติดตั้งระบบท่อน้ำมันเหนือพื้นดินต้องดำเนินการ ดังต่อไปนี้(ก)ท่อต้องวางอยู่บนฐานรองรับที่ทำด้วยคอนกรีตหรือคานเหล็กที่มีความมั่นคงแข็งแรงเหนือพื้นดินและมีระยะสูงจากพื้นดินเพียงพอเพื่อป้องกันการกัดกร่อน(ข)มีการป้องกันมิให้ยานพาหนะหรือสิ่งอื่นมากระทำให้เกิดการชำรุดเสียหายต่อระบบท่อน้ำมันและมีการป้องกันมิให้เกิดการกัดกร่อน(ค) ท่อที่วางไว้เหนือพื้นดินและพาดผ่านทางสัญจรให้แสดงระยะความสูงจากพื้นผิวจราจรถึงจุดต่ำสุดของท่อ โครงสร้างหรือส่วนประกอบอื่น ๆ ของท่อนั้น(๕) การติดตั้งระบบท่อน้ำมันใต้พื้นดินต้องดำเนินการ ดังต่อไปนี้(ก) ท่อที่ใช้ต้องเป็นท่อที่มีความต้านทานการกัดกร่อนหรือมีการป้องกันการกัดกร่อน(ข) จัดให้มีเครื่องหมายแสดงแนววางท่ออย่างชัดเจน(ค) ในกรณีที่มีการติดตั้งลิ้นปิดเปิดหรืออุปกรณ์ต่าง ๆไว้ใต้พื้นดิน ต้องติดตั้งให้สามารถตรวจสอบและบำรุงรักษาได้โดยสะดวก(๖) วัสดุที่ใช้ในระบบท่อน้ำมัน เช่น ลิ้นปิดเปิด ปะเก็นวัสดุป้องกันการรั่วซึม ต้องเป็นชนิดที่ใช้กับน้ำมันโดยเฉพาะและไม่ทำปฏิกิริยากับน้ำมันข้อ ๔๒ แท่นจ่ายน้ำมันและจุดรับหรือจุดจ่ายน้ำมันต้องติดตั้งระบบป้องกันอันตรายจากไฟฟ้าสถิตตามกฎกระทรวงว่าด้วยระบบไฟฟ้าและระบบป้องกันอันตรายจากฟ้าผ่าของสถานที่ประกอบกิจการน้ำมันข้อ ๔๓ ลิ้นปิดเปิดอุปกรณ์ ท่ออ่อน และเครื่องสูบน้ำมันที่ติดตั้งกับระบบท่อน้ำมัน ผู้ประกอบกิจการควบคุมต้องแสดงรายละเอียดและทำการตรวจสอบเช่นเดียวกับข้อ๓๙ข้อ ๔๔ ระบบท่อน้ำมันและอุปกรณ์ต้องทำการทดสอบและตรวจสอบก่อนการใช้งานและเมื่อใช้งานครบสิบห้าปีการทดสอบและตรวจสอบก่อนการใช้งานให้เป็นไปตามวิธีการที่รัฐมนตรีประกาศกำหนดในราชกิจจานุเบกษาการทดสอบและตรวจสอบเมื่อใช้งานครบสิบห้าปีให้เป็นไปตามวิธีการที่กำหนดในกฎกระทรวงว่าด้วยการซ่อมบำรุงถังเก็บน้ำมันและถังขนส่งน้ำมันข้อ ๔๕ การทดสอบและตรวจสอบระบบท่อน้ำมันและอุปกรณ์ต้องดำเนินการโดยผู้ทดสอบและตรวจสอบตามกฎกระทรวงว่าด้วยการกำหนดคุณสมบัติของผู้ทดสอบและตรวจสอบน้ำมันและผู้ประกอบกิจการควบคุมต้องเก็บรักษาบันทึกผลการทดสอบและตรวจสอบไว้เป็นระยะเวลาหนึ่งปีให้กรมธุรกิจพลังงานสามารถเรียกตรวจสอบได้ในกรณีที่ยังไม่มีผู้ทดสอบและตรวจสอบตามวรรคหนึ่งให้ทำการทดสอบและตรวจสอบโดยผู้ประกอบกิจการควบคุมซึ่งอยู่ในการควบคุมของพนักงานเจ้าหน้าที่หมวด ๖การป้องกันและระงับอัคคีภัย ข้อ ๔๖ คลังน้ำมันต้องติดตั้งระบบท่อน้ำดับเพลิงขนาดเส้นผ่าศูนย์กลางไม่น้อยกว่า๑๐๐ มิลลิเมตรหรือเท่ากับขนาดของท่อน้ำประปาสำหรับดับเพลิงขององค์กรปกครองส่วนท้องถิ่นและต้องมีหัวท่อจ่ายน้ำดับเพลิงไม่น้อยกว่าสองจุดในกรณีที่คลังน้ำมันมีระบบท่อน้ำดับเพลิงขนาดเส้นผ่าศูนย์กลางไม่น้อยกว่า๒๐๐ มิลลิเมตร จะต้องติดตั้งท่อรับน้ำจากภายนอกมีขนาดเส้นผ่าศูนย์กลางไม่น้อยกว่า๑๐๐ มิลลิเมตร หรือเท่ากับขนาดของท่อน้ำประปาสำหรับดับเพลิงขององค์กรปกครองส่วนท้องถิ่นและต้องมีหัวท่อรับไม่น้อยกว่าสองหัว พร้อมทั้งต้องจัดให้มีข้อต่อเพื่อรับน้ำดับเพลิงให้มีชนิดเดียวกับขององค์กรปกครองส่วนท้องถิ่นด้วยข้อ ๔๗ คลังน้ำมันต้องมีเครื่องดับเพลิงชนิดผงเคมีแห้งหรือน้ำยาดับเพลิงขนาดบรรจุไม่น้อยกว่า ๖.๘๐ กิโลกรัม และมีความสามารถในการดับเพลิงไม่น้อยกว่า 3A 40B ตามมาตรฐานระบบป้องกันอัคคีภัยของสมาคมวิศวกรรมสถานแห่งประเทศไทยในพระบรมราชูปถัมภ์หรือมาตรฐานอื่นที่เทียบเท่าตามที่รัฐมนตรีประกาศกำหนดในราชกิจจานุเบกษาติดตั้งไว้ตามหลักเกณฑ์ ดังต่อไปนี้(๑) อาคารเก็บน้ำมันต้องมีเครื่องดับเพลิงไม่น้อยกว่าสองเครื่องต่อพื้นที่๒๐๐ ตารางเมตร เศษของ ๒๐๐ ตารางเมตร ให้คิดเป็น ๒๐๐ ตารางเมตร(๒)อาคารบรรจุผลิตภัณฑ์สำเร็จรูปของน้ำมันชนิดไวไฟปานกลางต้องมีเครื่องดับเพลิงไม่น้อยกว่าสี่เครื่องต่อพื้นที่๒๐๐ ตารางเมตร สำหรับน้ำมันชนิดไวไฟน้อย ต้องมีเครื่องดับเพลิงไม่น้อยกว่าหนึ่งเครื่องต่อพื้นที่๒๐๐ ตารางเมตร เศษของ ๒๐๐ ตารางเมตร ให้คิดเป็น ๒๐๐ ตารางเมตร(๓)บริเวณที่ตั้งเครื่องสูบน้ำมันต้องมีเครื่องดับเพลิงไม่น้อยกว่าหนึ่งเครื่องต่อจำนวนเครื่องสูบน้ำมันสองเครื่องกรณีมีเครื่องสูบน้ำมันมากกว่าแปดเครื่องจะต้องมีเครื่องดับเพลิงไม่น้อยกว่าสี่เครื่อง(๔)บริเวณแท่นจ่ายน้ำมันหรือจุดรับน้ำมันต้องมีเครื่องดับเพลิงไม่น้อยกว่าหนึ่งเครื่องต่อจุดรับหรือจ่ายน้ำมันสองช่อง(๕)บริเวณจุดรับหรือจ่ายน้ำมันโดยรถไฟขนส่งน้ำมันต้องมีเครื่องดับเพลิงไม่น้อยกว่าหนึ่งเครื่องต่อความยาวระหว่างช่องรับหรือจ่ายนํ้ามันไม่เกิน๓๐ เมตร(๖)บริเวณท่าเรือที่รับหรือจ่ายน้ำมันต้องมีเครื่องดับเพลิงไม่น้อยกว่าสองเครื่องต่อจุดรับหรือจ่ายน้ำมันและให้มีเครื่องดับเพลิงขนาดบรรจุสารเคมีไม่น้อยกว่า ๕๐ กิโลกรัมอีกหนึ่งเครื่องต่อจุดรับหรือจ่ายน้ำมัน(๗) การติดตั้งเครื่องดับเพลิงให้ติดตั้งโดยรอบบริเวณคลังน้ำมันในที่ที่สามารถมองเห็นและนำไปใช้งานได้โดยสะดวกข้อ ๔๘ คลังน้ำมันต้องจัดให้มีโฟมเข้มข้นที่นำมาใช้เป็นสารละลายโฟมได้ตลอดเวลาตามหลักเกณฑ์ดังต่อไปนี้(๑) จำนวนสารละลายโฟมที่ต้องฉีดเข้าถังเก็บน้ำมันขนาดใหญ่ให้คำนวณจากชนิดของถังและชนิดของน้ำมันตามที่กำหนดในตารางดังต่อไปนี้ชนิดของถังชนิดของน้ำมันอัตราการใช้สารละลายโฟม(ลิตรต่อนาทีต่อตารางเมตร)พื้นที่ที่ใช้ในการคำนวณ(ตารางเมตร)เวลาที่ใช้ในการคำนวณ(นาที)ชนิดหลังคาติดตายชนิดไวไฟมาก๔.๑พื้นที่หน้าตัดของถัง๕๕ชนิดไวไฟปานกลาง หรือชนิดไวไฟน้อย๓๐ชนิดหลังคาลอยทุกชนิด๑๒.๒พื้นที่หน้าตัดระหว่างเขื่อนกันโฟมบนหลังคาถังถึงผนังถัง๒๐ชนิดหลังคาลอยภายในชนิดไวไฟมาก๔.๑พื้นที่หน้าตัดของถัง๕๕ชนิดไวไฟปานกลาง หรือชนิดไวไฟน้อย๓๐ทุกชนิด๑๒.๒พื้นที่หน้าตัดระหว่างเขื่อนกันโฟมบนหลังคาถังถึงผนังถังกรณีหลังคาลอยภายในทำด้วยเหล็ก๒๐(๒) ปริมาณสารละลายโฟมต้องเติมเต็มท่อโฟมโดยการคำนวณจากขนาดและความยาวรวมของท่อโฟม(๓) ปริมาณสารละลายโฟมที่ใช้สำหรับฉีดเสริมเฉพาะจุดต้องมีอัตราการฉีดสารละลายโฟมไม่น้อยกว่า ๑๘๙ ลิตรต่อนาทีจำนวนอุปกรณ์ฉีดสารละลายโฟมและระยะเวลาในการฉีดสารละลายโฟมให้เป็นไปตามที่กำหนดในตารางดังต่อไปนี้ขนาดของถังเก็บน้ำมันกับจำนวนอุปกรณ์ฉีดสารละลายโฟมเส้นผ่าศูนย์กลางของถัง (เมตร)จำนวนขั้นต่ำของอุปกรณ์ฉีดสารละลายโฟม (จุด)ไม่เกิน ๑๙.๕๐เกิน ๑๙.๕๐ - ๓๖เกิน ๓๖๑๒๓ขนาดของถังเก็บน้ำมันกับระยะเวลาในการฉีดสารละลายโฟมเส้นผ่าศูนย์กลางของถัง (เมตร)เวลาขั้นต่ำของการฉีดสารละลายโฟม (นาที)ไม่เกิน ๑๐.๕๐เกิน ๑๐.๕๐ - ๒๘.๕๐เกิน ๒๘.๕๐๑๐๒๐๓๐(๔) สารละลายโฟมต้องมีคุณสมบัติเหมาะสมในการดับเพลิงตามชนิดของน้ำมัน(๕) ปริมาณโฟมเข้มข้นที่ต้องจัดเก็บให้คำนวณจากสารละลายโฟมตาม (๑)(๒) และ (๓) ของถังที่ใช้ปริมาณโฟมเข้มข้นสูงสุดคลังน้ำมันที่มีปริมาณน้ำมันไม่เกิน ๑๒๐ ล้านลิตรต้องมีการสำรองโฟมเข้มข้นไว้อีกไม่น้อยกว่าหนึ่งเท่าคลังน้ำมันที่มีปริมาณน้ำมันเกิน ๑๒๐ ล้านลิตรและคลังน้ำมันไม่ว่าจะเก็บน้ำมันในปริมาณเท่าใดที่มีโรงกลั่นน้ำมันตั้งอยู่ติดกันต้องมีการสำรองโฟมเข้มข้นไว้อีกไม่น้อยกว่าสามเท่า(๖) การเก็บโฟมเข้มข้นและอุปกรณ์ประกอบที่ใช้ในการดับเพลิงให้จัดเก็บไว้โดยรอบบริเวณคลังน้ำมันในที่ที่สามารถมองเห็นและนำไปใช้งานได้โดยสะดวกและมีสภาพพร้อมที่จะใช้งานได้ตลอดเวลาข้อ ๔๙ คลังน้ำมันต้องจัดให้มีระบบจ่ายน้ำสำหรับดับเพลิงให้เพียงพอต่อการระงับอัคคีภัยดังต่อไปนี้(๑) ใช้สำหรับฉีดสารละลายโฟมในข้อ ๔๘(๒) ใช้เป็นน้ำหล่อเย็นโดยต้องมีปริมาณนํ้าในอัตราไม่น้อยกว่า ๒ลิตรต่อนาทีต่อตารางเมตรเป็นเวลาไม่น้อยกว่า ๑๒๐ นาทีโดยการคิดคำนวณพื้นที่ของถังเก็บน้ำมัน ให้เป็นไปตามรายละเอียด ดังต่อไปนี้(ก) ถังเก็บน้ำมันที่มีโอกาสเกิดการใช้น้ำหล่อเย็นให้คิดคำนวณพื้นที่ของผนังถังและหลังคาถัง และ(ข) ถังเก็บน้ำมันอื่นที่ตั้งอยู่โดยรอบถังเก็บน้ำมันตาม (ก)ให้คิดเฉพาะพื้นที่ของผนังและหลังคาถังเก็บน้ำมันที่อยู่ในรัศมีหนึ่งเท่าของเส้นผ่าศูนย์กลางของถังตาม(ก) ในกรณีที่เป็นถังตามแนวตั้ง หรือหนึ่งเท่าของความยาวถังตาม (ก)ในกรณีที่เป็นถังตามแนวนอน ทั้งนี้ การวัดระยะให้วัดจากผนังถังตาม (ก)(๓) ใช้เป็นน้ำดับเพลิงเพื่อสนับสนุนการดำเนินการตาม (๑) และ (๒)โดยต้องมีปริมาณน้ำในอัตราไม่น้อยกว่า ๑,๙๐๐ ลิตรต่อนาทีเป็นเวลาไม่น้อยกว่า ๓๐ นาทีการคำนวณอัตราการจ่ายน้ำตามวรรคหนึ่ง ให้คำนวณตาม (๑) (๒) และ (๓)รวมกันจากสถานการณ์ที่อาจเกิดขึ้นที่ทำให้เกิดปริมาณการใช้น้ำสูงสุดข้อ ๕๐ คลังน้ำมันต้องจัดให้มีแหล่งน้ำหรือที่เก็บนํ้าโดยแหล่งน้ำหรือที่เก็บน้ำนั้นต้องมีปริมาณน้ำไม่น้อยกว่าปริมาณการใช้น้ำสูงสุดตามข้อ๔๙ อยู่ตลอดเวลาข้อ ๕๑ ถังเก็บน้ำมันดังต่อไปนี้ต้องติดตั้งระบบฉีดสารละลายโฟมและระบบน้ำหล่อเย็นหรือหัวฉีดน้ำที่สามารถหล่อเย็นโดยรอบถังและมีสภาพพร้อมใช้งานได้ตลอดเวลา(๑) ถังเก็บน้ำมันตามแนวตั้งที่มีขนาดเส้นผ่าศูนย์กลางตั้งแต่ ๖ เมตรขึ้นไป และเก็บน้ำมันชนิดไวไฟมาก(๒) ถังเก็บน้ำมันตามแนวตั้งที่มีขนาดเส้นผ่าศูนย์กลางตั้งแต่ ๖ เมตรขึ้นไป และเก็บน้ำมันชนิดไวไฟปานกลางหรือชนิดไวไฟน้อย ยกเว้นน้ำมันหล่อลื่นและอยู่ในพื้นที่ที่อยู่อาศัยหนาแน่นมากหรือหนาแน่นปานกลางตามกฎหมายว่าด้วยการผังเมืองแต่ในกรณีที่ประกาศเขตพื้นที่ดังกล่าวในภายหลังให้ติดตั้งระบบฉีดสารละลายโฟมและระบบน้ำหล่อเย็นหรือหัวฉีดน้ำที่สามารถหล่อเย็นโดยรอบถังโดยเร็ว(๓)ถังเก็บน้ำมันที่ใช้เก็บน้ำมันชนิดไวไฟปานกลางหรือชนิดไวไฟน้อยที่อยู่ในกลุ่มถังเก็บน้ำมันที่ใช้เก็บน้ำมันชนิดไวไฟมากตาม(๑)ข้อ ๕๒ เครื่องสูบน้ำดับเพลิงต้องมีความดันและอัตราการไหลสอดคล้องกับปริมาณการใช้สารละลายโฟมน้ำหล่อเย็น และอุปกรณ์ต่าง ๆ ที่ใช้ประกอบในการดับเพลิงตามที่กำหนดในข้อ ๔๙ และต้องมีเครื่องสูบน้ำดับเพลิงที่ใช้เครื่องยนต์อย่างน้อยหนึ่งเครื่องโดยมีท่อสำหรับสูบน้ำจากแหล่งน้ำหรือที่เก็บน้ำขนาดเส้นผ่าศูนย์กลางไม่น้อยกว่า๑๐๐ มิลลิเมตร โดยตำแหน่งการปิดเปิดของเครื่องสูบน้ำดับเพลิงต้องอยู่ในตำแหน่งที่สามารถเข้าไปใช้งานได้โดยสะดวกและมีสภาพพร้อมใช้งานได้ตลอดเวลาและจะต้องทำการตรวจสอบเครื่องสูบน้ำดับเพลิงอย่างน้อยปีละหนึ่งครั้งข้อ ๕๓ เครื่องสูบน้ำดับเพลิงและอุปกรณ์ที่ใช้ในการดับเพลิงต้องติดตั้งหรือวางไว้ในตำแหน่งที่ห่างจากแท่นจ่ายน้ำมันกลุ่มถังเก็บน้ำมัน และจุดรับหรือจ่ายน้ำมันไม่น้อยกว่า ๓๐ เมตรข้อ ๕๔ เครื่องดับเพลิงชนิดผงเคมีแห้งหรือน้ำยาดับเพลิงและน้ำยาโฟมเข้มข้น ต้องตรวจสอบคุณภาพโดยการสุ่มตัวอย่างอย่างน้อยปีละหนึ่งครั้งและต้องจัดทำรายงานการตรวจสอบคุณภาพเก็บไว้เป็นระยะเวลาไม่น้อยกว่าหนึ่งปีเพื่อให้กรมธุรกิจพลังงานสามารถเรียกตรวจสอบได้เครื่องดับเพลิงชนิดผงเคมีแห้งหรือน้ำยาดับเพลิง และน้ำยาโฟมเข้มข้นต้องมีคุณภาพและปริมาณเพียงพอพร้อมใช้งานได้ตลอดเวลาข้อ ๕๕ ท่อน้ำดับเพลิงและท่อโฟมให้ทาสีตลอดทั้งเส้นโดยท่อน้ำดับเพลิงให้ใช้สีแดง และท่อโฟมให้ใช้สีเหลืองข้อ ๕๖ คลังน้ำมันต้องจัดให้มีระบบสัญญาณเตือนภัยที่สามารถได้ยินหรือรับรู้ได้อย่างทั่วถึงโดยติดตั้งอุปกรณ์แจ้งเหตุไว้ใกล้แท่นจ่ายน้ำมันกลุ่มถังเก็บน้ำมัน จุดรับน้ำมัน หรือจุดจ่ายน้ำมันไม่น้อยกว่าสองตำแหน่งโดยต้องมีจำนวนที่เพียงพอต่อการรักษาความปลอดภัยและติดตั้งอุปกรณ์แจ้งเหตุในบริเวณอาคารสำนักงานหนึ่งตำแหน่งหรือติดตั้งอุปกรณ์แจ้งเหตุตามที่กรมธุรกิจพลังงานกำหนดและต้องทดสอบระบบสัญญาณเตือนภัยอย่างน้อยปีละหนึ่งครั้งข้อ ๕๗ ผู้ประกอบกิจการควบคุมต้องจัดทำแผนระงับเหตุเพลิงไหม้และมีการฝึกซ้อมแผนระงับเหตุเพลิงไหม้ร่วมกับองค์กรปกครองส่วนท้องถิ่นที่คลังน้ำมันอยู่ในเขตท้องที่อย่างน้อยปีละหนึ่งครั้งและต้องจัดทำรายงานการฝึกซ้อมแผนระงับเหตุเพลิงไหม้เก็บไว้เป็นระยะเวลาไม่น้อยกว่าหนึ่งปีเพื่อให้กรมธุรกิจพลังงานสามารถเรียกตรวจสอบได้คลังน้ำมันให้แสดงรายงานการประเมินความเสี่ยงโดยให้เป็นไปตามหลักเกณฑ์และวิธีการที่รัฐมนตรีประกาศกำหนดในราชกิจจานุเบกษาข้อ ๕๘ ผู้ประกอบกิจการควบคุมต้องจัดทำขั้นตอนในการรับหรือจ่ายน้ำมันไว้ในบริเวณจุดรับน้ำมันจุดจ่ายน้ำมัน และแท่นจ่ายน้ำมันบทเฉพาะกาล ข้อ ๕๙ คลังน้ำมันที่ได้รับใบอนุญาตหรือได้รับความเห็นชอบแบบแปลนและแบบก่อสร้างตามกฎหมายว่าด้วยการควบคุมน้ำมันเชื้อเพลิงอยู่ก่อนวันที่กฎกระทรวงนี้ใช้บังคับให้ได้รับยกเว้นไม่ต้องปฏิบัติตามกฎกระทรวงนี้ เว้นแต่(๑) ถังเก็บน้ำมันขนาดใหญ่ ระบบท่อและอุปกรณ์หากไม่มีประวัติการทดสอบและตรวจสอบหรือมีประวัติดังกล่าวแต่เกินสิบห้าปีนับถึงวันที่กฎกระทรวงนี้ใช้บังคับให้ดำเนินการทดสอบและตรวจสอบถังเก็บน้ำมันขนาดใหญ่ ระบบท่อและอุปกรณ์พร้อมทั้งให้ติดตั้งระบบอุปกรณ์เตือนภัยป้องกันน้ำมันล้นถังตามที่กำหนดในกฎกระทรวงนี้ภายในสามปีนับแต่วันที่กฎกระทรวงนี้ใช้บังคับในกรณีที่มีประวัติการทดสอบและตรวจสอบไม่เกินสิบห้าปีนับถึงวันที่กฎกระทรวงนี้ใช้บังคับให้ดำเนินการทดสอบและตรวจสอบถังเก็บน้ำมันขนาดใหญ่ระบบท่อและอุปกรณ์ พร้อมทั้งให้ติดตั้งระบบอุปกรณ์เตือนภัยป้องกันน้ำมันล้นถังตามที่กำหนดในกฎกระทรวงนี้ภายในสิบห้าปีนับแต่วันที่ได้ทำการทดสอบและตรวจสอบครั้งหลังสุดเว้นแต่ระยะเวลาที่ต้องทำการทดสอบและตรวจสอบดังกล่าวเหลือไม่ถึงสามปีนับแต่วันที่กฎกระทรวงนี้ใช้บังคับให้ดำเนินการทดสอบและตรวจสอบภายในสามปีนับแต่วันที่กฎกระทรวงนี้ใช้บังคับ(๒) การป้องกันและระงับอัคคีภัยตามหมวด ๖ให้ดำเนินการปรับปรุงให้เป็นไปตามที่กำหนดในกฎกระทรวงนี้ภายในสามปีนับแต่วันที่กฎกระทรวงนี้ใช้บังคับยกเว้นถังเก็บน้ำมันที่มีลักษณะตามข้อ ๕๑ ให้ดำเนินการปรับปรุงการป้องกันและระงับอัคคีภัยตามหมวด๖ เมื่อต้องทำการทดสอบและตรวจสอบถังเก็บน้ำมันขนาดใหญ่ตาม (๑)(๓) ถังเก็บน้ำมันที่เก็บน้ำมันชนิดไวไฟน้อย ให้ทำการสร้างเขื่อนกำแพง หรือบ่อเก็บกักน้ำมันมีความสูงไม่น้อยกว่า ๐.๕๐ เมตรโดยรอบถังเก็บน้ำมันหรือกลุ่มถังเก็บน้ำมันภายในสามปีนับแต่วันที่กฎกระทรวงนี้ใช้บังคับ(๔) ระบบท่อน้ำดับเพลิงและท่อโฟมต้องปรับปรุงเกี่ยวกับสัญลักษณ์ของสี ให้เป็นไปตามข้อ ๕๕ ให้แล้วเสร็จภายในสามปีนับแต่วันที่กฎกระทรวงนี้ใช้บังคับข้อ ๖๐ คลังน้ำมันที่ได้รับใบอนุญาตอยู่ก่อนวันที่กฎกระทรวงนี้ใช้บังคับหากมีการรื้อถอนแล้วก่อสร้างถังเก็บน้ำมันขึ้นใหม่ในตำแหน่งเดิมโดยมีขนาดและปริมาณการเก็บน้ำมันไม่เกินกว่าที่เคยได้รับใบอนุญาตไว้ให้ได้รับการยกเว้นไม่ต้องปฏิบัติตามหมวด ๒ และหมวด ๓เฉพาะที่เกี่ยวกับระยะปลอดภัยข้อ ๖๑คลังน้ำมันที่ได้รับใบอนุญาตอยู่ก่อนวันที่กฎกระทรวงนี้ใช้บังคับหากมีการสร้างถังเก็บน้ำมันขึ้นใหม่ในเขตคลังน้ำมันดังกล่าวภายในสิบปีนับแต่วันที่กฎกระทรวงนี้ใช้บังคับให้มีระยะปลอดภัยภายนอกตามข้อ ๒๐ (๓) ได้ไม่น้อยกว่า ๑๐๐ เมตรให้ไว้ณ วันที่ ๑๘ กุมภาพันธ์ พ.ศ. ๒๕๕๖พงษ์ศักดิ์รักตพงศ์ไพศาลรัฐมนตรีว่าการกระทรวงพลังงาน[เอกสารแนบท้าย]๑. ตัวอย่างภาพประกอบที่ ๑แสดงความกว้างของทางสัญจร ทางเข้าและทางออกสำหรับยานพาหนะของคลังน้ำมัน๒. ตัวอย่างภาพประกอบที่ ๒แสดงระยะห่างระหว่างจุดเริ่มต้นของทางเข้าและทางออกสำหรับยานพาหนะของคลังน้ำมันกับจุดเริ่มต้นของช่องเปิดของเกาะกลางทางระบายน้ำ หรือกำแพงของทางสัญจร๓. ตัวอย่างภาพประกอบที่ ๓แสดงระยะห่างระหว่างจุดเริ่มต้นของทางเข้าและทางออกสำหรับยานพาหนะของคลังน้ำมันกับจุดเริ่มโค้งของทางสัญจรที่มีรัศมีความโค้งน้อยกว่า๑,๐๐๐ เมตร๔. ตัวอย่างภาพประกอบที่ ๔แสดงระยะห่างระหว่างจุดเริ่มต้นของทางเข้าและทางออกสำหรับยานพาหนะของคลังน้ำมันกับจุดเริ่มโค้งของทางแยก๕. ตัวอย่างภาพประกอบที่ ๕แสดงโค้งตั้งและความลาดชันที่ห้ามตั้งทางเข้าและทางออกสำหรับยานพาหนะของคลังน้ำมัน๖. ตัวอย่างภาพประกอบที่ ๖แสดงระยะห่างระหว่างจุดเริ่มต้นของทางเข้าและทางออกสำหรับยานพาหนะของคลังน้ำมันถึงจุดเริ่มต้นโค้งของทางสัญจรที่มีความลาดชันด้านใดด้านหนึ่งตั้งแต่ ๑ ต่อ ๕๐ ถึง ๑ ต่อ ๒๕๗. ตัวอย่างภาพประกอบที่ ๗แสดงจุดเริ่มต้นหรือสิ้นสุดของเชิงลาดสะพาน กรณีที่มีความลาดชันเกิน ๑ ต่อ ๕๐๘. ตัวอย่างภาพประกอบที่ ๘ แสดงจุดเริ่มต้นหรือสิ้นสุดของเชิงลาดสะพานกรณีที่มีความลาดชันไม่เกิน ๑ ต่อ ๕๐(ดูข้อมูลจากภาพกฎหมาย)หมายเหตุ:- เหตุผลในการประกาศใช้กฎกระทรวงฉบับนี้ คือ โดยที่มาตรา ๗ (๑) (๒) (๓) (๕) และ(๗) แห่งพระราชบัญญัติควบคุมน้ำมันเชื้อเพลิง พ.ศ. ๒๕๔๒บัญญัติให้ออกกฎกระทรวงกำหนดหลักเกณฑ์เกี่ยวกับที่ตั้ง แผนผัง รูปแบบและลักษณะของคลังน้ำมันเชื้อเพลิงกำหนดลักษณะของถังหรือภาชนะที่ใช้ในการบรรจุน้ำมันเชื้อเพลิงและการบำรุงรักษาถังหรือภาชนะดังกล่าวและกำหนดวิธีการปฏิบัติงานการจัดให้มีและบำรุงรักษาอุปกรณ์หรือเครื่องมืออื่นใดภายในสถานที่ดังกล่าวรวมทั้งกำหนดการอื่นใดอันจำเป็นเพื่อประโยชน์แก่การป้องกันหรือระงับเหตุเดือดร้อนรำคาญหรือความเสียหายหรืออันตรายที่จะมีผลกระทบต่อบุคคล สัตว์ พืช ทรัพย์หรือสิ่งแวดล้อมจากการประกอบกิจการคลังน้ำมันเชื้อเพลิงประกอบกับกฎกระทรวงว่าด้วยการกำหนดหลักเกณฑ์ วิธีการ และเงื่อนไขเกี่ยวกับการแจ้งการอนุญาตและอัตราค่าธรรมเนียมเกี่ยวกับการประกอบกิจการน้ำมันเชื้อเพลิงได้แยกการประกอบกิจการควบคุมในส่วนของคลังน้ำมันเชื้อเพลิงออกเป็นคลังน้ำมันคลังก๊าซปิโตรเลียมเหลว และคลังก๊าซธรรมชาติสมควรกำหนดหลักเกณฑ์สำหรับคลังน้ำมันให้เป็นไปตามมาตรา ๗ ดังกล่าว จึงจำเป็นต้องออกกฎกระทรวงนี้ปริยานุช/ผู้จัดทำ๒๘ มีนาคม ๒๕๕๖ชาญ/ผู้ตรวจ๑๑ เมษายน ๒๕๕๖[๑] ราชกิจจานุเบกษาเล่ม ๑๓๐/ตอนที่ ๒๙ ก/หน้า ๒๖/๒๗ มีนาคม ๒๕๕๖